Ismerőseim körében sokan méretjük meg tudásunkat aktívan különféle szervezett kvízes játékokkal élőben. Mind közül a legnépszerűbbek a *Mindent vagy semmit*, *Legyen Ön is milliomos!*, és *A következő!* című televíziós vetélkedők által meghonosított formátumok. A játszmák előkészítése, szervezése, és adminisztrációja egy olyan program nélkül, ami ezeket segíti igen sok problémát okoz.

A dolgozat témája egy olyan .NET alapú asztali alkalmazás elkészítése, ami kvízjátékok személyes lebonyolításához nyújt platformot. A cél egy olyan program létrehozása, ami önmagában, más alkalmazások használata nélkül tudja biztosítani a versenyek egyszerű előkészítését, és kényelmes lebonyolítását és adminisztrációját. Fontos, hogy a program felhasználói felülete, és felhasználói élmény megfeleljen a 21. századi modern elvárásoknak. Célkitűzés, hogy több játékmód is indítható legyen, és miután az egyes játékok eredményei mentésre kerültek az adatbázisban, statisztikai profilt lehessen készíteni az egyes játékosokról. Az alkalmazás megalkotásánál a későbbi egyszerű bővíthetőség kritikusan fontos. (Pl.: Új játékmódok egyszerű hozzáadhatósága miatt.) Az egyes játékmódok speciális szükségleteinek kezelését is meg kell tudni oldani a programnak. (Pl.: *A Mindent vagy semmit* típusú játékmódnál lehessen kérdéssorokat kezelni.)